Manufaa ya kilimo nchini Kenya

MANUFAA YA KILIMO NCHINI KENYA 
Kilimo ndio nguzo ya nchi yetu. Kilimo ndio uti wa mgongo wa maisha yetu. Kilimo kimegawanyika mara mbili; ufugaji wa mifugo na upanzi wa mimea. Ufugaji ni kuweka mifugo kama vile ngombe, mbuzi, ngamia, bata, kuku na wengineo. Upanzi wa mimea inahusu kutia mbegu ardhini na kupata mazao. Kwa hivyo kutokana na kilimo, Kenya imeng'aa kwa njia nyingi sana. 
Kupitia kilimo, wakulima wameweza kuuza mazo yao ni hivyo basi kuweza kulipa ushuru. Ushuru huu hutumika na serikali kuendeleza miradi yake kama vile ujenzi wa hospitali na shule. Kwa njia hii, uchumi wetu unaweza kuimarishwa.  
Pili, kupitia kilimo wakulima na watu wengine wameweza kupata vyakula vya kutosha kwani ukulima umeimarisha usambaaji wa vyakula. Pia, kupitia mbinu mpya ya kulima na kufuga kwa kutumia mashine za keteknolojia, ukulima umeweza kuimarishwa na hivyo basi kuna uwepo wa vyakula vya kutosha kuwalisha wananchi wetu.  
Tatu, umechangia sana kuwepo kwa amani nchini kwa sababu, kupitia kuuza na kununua, yaani  biashara,  bidhaa au mazao, watu wa ukoo mbali mbali wameweza kuletwa kwa pamoja. Jambo hili limeleta undugu na ushirikiano baina ya watu mbalimbali nchini Kenya na hali imechangia sana kuwepo kwa amani nchini Kenya. 

Kilimo kimeinua kiwango cha maisha kwa vile, kupitia kilimo wakulima wameweza kukimu mahitaji yao kwa maana wana pesa zinazotakikana na pia kimewawezesha kuishi maisha ya hali ya juu. 

Mwisho, kilimo kimesaidia kuhifadhi na kuimarisha maendaleo nchini Kenya kwa kuwa mazao au bidhaa zinapouzwa nchi za kigeni, tunapata fedha nyingi ambazo hutumika kujenga nchi.